PATIENTVEJLEDNING

Indholdet i denne vejledning er godkendt af Dansk Selskab for Ambulant Kirurgi

01.05.2018 MBW (revideres hver 3. år)

Kikkertundersøgelse af Tyktarmen - **KOLOSKOPI**

Undersøgelsen udføres med en lang bøjelig kikkert, hvorigennem der kan føres instrumenter til fx udtagning af vævsprøver eller fjernelse af polypper. For at folde tarmen ud blæses der luft i tarmen, det meste af luften suges ud ved undersøgelsens afslutning. Undersøgelsen foretages for at afsløre, om der forandringer i tarmen (betændelse, polypper eller kræft).

Koloskopi er undersøgelse af hele tyktarmen.

**Før undersøgelsen**

Hvis De har pacemaker eller får blodfortyndende medicin, skal det oplyses før undersøgelsen.

På apoteket hentes en pakke Picoprep samt Toilax tabletter.

Følg den udleverede vejledning – og ikke pakkens indlægsseddel, som er forvirrende.

Undlad at spise grov mad, kerner, hørfrø eller lignende de sidste 3 dage før undersøgelsen, da disse kan stoppe kanalerne i kikkerten og derved besværliggøre undersøgelsen.  
Det er vigtigt at drikke rigeligt af tynde væsker (vand, klar suppe, saft, te, kaffe men ikke mælk) i forbindelse med udrensning af tarmen.

Husk at have en plan for hjemtransport da De ikke selv må køre bil.

**Undersøgelsen**

Ved undersøgelsen ligger De på venstre side. Der kan ved undersøgelsen være ubehag fra luften, der blæses ind i tarmen, samt smerte på grund af træk i tarmen.  
  
Koloskopien: Varer ca. 20-40 minutter.

Det kan være nødvendigt at afbryde undersøgelsen på grund af smerte eller tekniske vanskeligheder ved passagen. I så fald kan man henvise til CT skanning af tarmen.

**Efter undersøgelsen**

De kan tage på arbejde efter undersøgelsen, nogle foretrækker dog at hvile sig resten af dagen. Der gives oftest beroligende og smertestillende medicin ved undersøgelsen, og derfor må De ikke føre bil eller lignende.  
Er der taget vævsprøver, skal De huske at ringe om resultatet.

**Komplikationer**

Efter udtagning af vævsprøver kan der komme en lille smule blod i afføringen det første døgn. I særdeles sjældne tilfælde kan der efter polypfjernelse opstå̊ kraftig blødning eller hul på tarmen, som vil kræve indlæggelse på hospitalet.

Skulle der efter polypfjernelse opstå̊ blødning, smerter eller feber, skal De straks kontakte klinikken, vagtlæge eller skadestue.

Aftalt tid til undersøgelse dag 20 kl\_ \_ \_\_ \_\_\_

Evt. afbud bedes meddelt klinikken senest 2 dage før på tlf. 39 64 14 80 mellem kl. 9-14.

Ved udeblivelse uden afbud sendes regning på 500 kr.